LidanRubinov/Halacha-QA huggingface dataset:
שאלה: צימחונית בנפש- אבל מפחדת שלא אמצא בגלל זה בן זוג.: הי, אז אני צמחונית ומאוד מאוד מאמינה בזה. ההורים שלי לא מתלהבים מזה- ואמא שלי אומרת לי שאם אני יפגש עם בחור מושלם בהכל אבל אוהב בשר, מה, אני לא יכין לו? התשובה שלי היא לא- ומלכתחילה אני לא יתחתן עם מישהו שאני לא רואה איתו עין בעין ושלא יכבד דברים שאני מאמינה בהם. ואני לא חושבת שאתה אמור למחוק דברים שאתה מאמין בהם, ובכלל, מי שאתה, בשביל מישהו אחר.! אני משתדלת לבטוח בה שבאמת יזמן לי אדם כזה, אבל מה שאמא שלי אומרת כן מפחיד אותי. זה לא יותר מידי, לבקש מישהו שמכבד את האמונות שלי ואפילו אולי מאמין באותם דברים.? אני לא יוותר לעולם על הצימחונות שלי, אבל אולי בכל זאת אמא שלי צודקת, שאני צריכה להפסיק להיות מלאת דרישות.? או שזה לא דבר כל כך מוגזם.?
תשובה: לשואלת היקרה קודם כל, זה נהדר שיש לך אידאלים ושיש לך ערכים ועקרונות שקשורים לעשית טוב בעולם. אני לא יודע בדיוק מדוע ההורים שלך לא מתלהבים מזה, אבל באופן כללי, המבוגרים בדרך כלל חוששים מהאידאלים של הנוער. הם חוששים שהאדיאלים יקחו אותם למקומות קיצוניים מדי, למקומות עקשניים מדי, וגם בזה יש בהחלט הרבה הגיון וצדק. לעצם הענין אני רוצה לעמוד על נקודה חשובה. יש אידאל מוחלט וזה אידאל של עשית דבר ה. מזה אנחנו לא זזים בשום פנים ואופן. מעבר לזה, יש אידאלים חשובים שאפשר בהחלט לדבוק בהם, אבל צריך לדעת איך לא להתעקש יותר מדי. במילים אחרות, זה הגיוני בהחלט לחפש בן זוג שיקבל את הצמחונות שלך בצורה מלאה, ואולי יהיה גם צמחוני בעצמו. מצד שני, יכול להיות שבדיוק תמצאי את  אביר חלומותייך  והוא לא יהיה צמחוני ואז יש מקום להגיד ששווה לזנוח את האידאל הזה למען אותו בחור. באופן מעשי, אני חושב שאת עדיין צעירה ברוך ה, וזה ר גמור להיות צמחונית ולדבוק בענין (אגב - ליווי רפואי - חובה - לודא שלא חסר לך שום דבר מבחינה תזונתית) ובע"ה בבוא העת, אם תהיה לך התלבטות כזו או אחרת, תגיעי להחלטה - מה כדאי ונכון לעשות חזקי ואמצי טוביה tsbias1 gmail.com
שאלה: תאריך אזכרה: ברצוני לדעת באיזה תאריך יש לציין אזכרה של חודש עבור מי שנפטרה השבוע, ביום שלישי, ד בחשון (28.10.14), בשעות הלילה (אחרי השקיעה). מראש.
תשובה: מהשמים תנוחמו, מי שנפטרה השבוע בזמן שציינת - יום פטירתה הוא ה חשון בכל שנה ושנה. את אזכרת ה חודש  עושים 30 יום לאחר הקבורה ולכן אם היא נקברה ביום רביעי (לפני השקיעה כמובן) אז השלושים מסתיימים ביום חמישי ה כסלו ומי שנוהג ללכת לבית הקברות ילך ביום חמישי בשעות היום והעורכים אזכרה בתאריך זה יעשו זאת או ביום חמישי אחרי הצהרים (לפני השעה 17) או ביום רביעי בערב (אחרי השעה 17) בבנין ירושלים תנוחמו דוד לוי 098987548
שאלה: מתלבטת לגבי בחור: כבוד הרב אני בת 20 וכרגע בתחילת קשר. הבחור הוא דתי לאומי תורני, כרגע בישיבת הסדר, לומד תורה ומאוד מתחזק! שואף להקמת בית תורני עפ"י ערכי היהדות והתורה, באמת בחור טוב ונעים הליכות :) הוא מוצא חן בעיני ושנינו רוצים להמשיך את הקשר. אך מעבר לדברים אלו, משהו קצת מפריע לי ואני לא יודעת עד כמה לייחס לזה חשיבות. אתמול נפגשנו פגישה שלישית, וכשיצאנו לקנות לאכול משהו הוא שאל אם אני אוכל לשלם כי הוא שכח את הארנק שלו. שתינו ואכלנו משהו קטן ואני שילמתי. אין ספק שזה קצת הפריע לי, שנינו עובדים על המידות ואני לא רוצה לצאת עם מישהו בעל מידת קמצנות. כבוד הרב, מה אתה חושב לגבי זה? אשמח לשמוע את דעתך איך להמשיך מפה (אם בכלל)
תשובה: ב"ה, אם הוא שכח זה לא אומר שהוא קמצן, תוכלי לבדוק זאת בפעמים הבאות כשלא שכח ארנק. דני ארגמן
שאלה: ללא נושא: האם באנונה של עין גדי יש בעיה של עורלה?
תשובה: איננו מכירים את אנונה של עין גדי. לגבי אנונה באופן כללי עיין
שאלה: האם אני חייבת להזמין חברה שהתרחקה?: אני צריכה עזרה, אבל לפני זה יהיה קצת רקע. אני כיתה יא. כשהייתי בכיתה ז התחברתי לילדה ונהיינו חברות טובות ברמה של אחיות, משהו לא מהעולם ואין לי איך לתאר אפילו, וזה מעצר בערך באמצע-סוף כיתה ט. ומאז העניים רק הדרדרו, כיום אנחנו בקושי מדברות, היא התחברה לבנות אחרות, והשנה האחרונה, כל כיתה י, הרגשתי בודדה ועצובה ובעיקר מקנאה. בקרוב יש לאחי ואחותי בר ובת מצווה, ואני זוכרת שתמיד הייתי אומרת לה שאני אזמין אותה, ואפילו שנה שעברה אמרתי את זה, אבל ברשותי 5 הזמנות בלבד, ואני מרגישה שלא כל כך בא לי להזמין אותה, כי יש לי חברות קרובות יותר שעזרו לי למלא את החלל הריק הזה שהיא השאירה אבל אני חוששת שזה עלול לפגוע בה. מה לעשות? שנה שלמה הייתי אומללה ומכונסת בתוך עצמי, והיא בטח שלא טרחה לברר לשלומי והייתי נורא פגועה ממנה, האם אני חייבת כעת להתחשב ברגשות שלה?
תשובה: לך באופן עקרוני, אין ספק שזכותך להזמין את החברות הקרובות שלך ואת לא צריכה  להקריב  את זה למען חברה יותר רחוקה שלך. יחד עם זה, כיון שאמרת לה כמה פעמים שתזמיני אותה לשמחה, אז בהחלט חשוב שתעמדי בדיבורך. אולי כדאי שתשוחחי עם ההורים שלך, תתארי את הבעיה, ואולי תבקשי רשות להזמין גם אותה, נוסף על אותן חמש חברות. (אם זה ענין כספי, ויש לך קצת  דמי כיס  אז אולי תוכלי קצת לשלם עבור זה). כך מצד אחד, תוכלי לבלות עם החברות שלך ומצד שני תקיימי את המילה שלך. אגב, יתכן גם שההזמנה הזו  תרכך  אצלה משהו ותגרום לכם לחדש את היחסים בצורה טובה ונעימה יותר חזקי ואמצי טוביה tsbias1 gmail.com
שאלה: שידוכים: אני כבר בת 21 גיל שהרבה מהחברות כבר התחתנו. אני נורא חוששת למאת עם מישהו לט בגלל האישיות שלי.אישית אני פתוחה לצאת ויצאתי בעבר עם בנים אבל תמיד יגיע הרגע שהם יצטרכו לראות את הבית שלי.אני מתביישת בבית שלי.הממב הכלכלי אצלנו לא בשמיים ברוך ה יש בית אבל מבייש. אני לא יודעת מה לעשות.זה הרי מפריע לקשר מה יגידו איך יחשבו עלי.מה אני צריכה לעשות? לצאת בכל זאת? אני ממש מתביישת.או לסנן ולצאת רק עם כאלה שהמצב הכלכלי לא טוב?
תשובה: ב"ה, את לא צריכה לסנן ולהפגש רק עם בחורים מסוימים, להיפך מי שיש לו כסף מחפש אושר ואם את בעלת מידות טובות שתהיו מאושרים ביחד הכסף לא ישנה. דני ארגמן
שאלה: מה שבפנים ומה שמסביב: אני עוברת עכשיו תהליך עם עצמי ובו אני מגיעה לתובנה שאני באמת רוצה להתחתן בתקופה הקרובה (שנה וחצי הקרובה פחות או יותר) אני חושבת להתחיל להפגש בקרוב רק שיש לי כמה בעיות עם עצמי שעוד לא פטרתי: 1 מעולם לא נחשפתי לחיי משפחה וזוגיות בריאה. ההורים שלי התגרשו כשהייתי קטנה ולאחר מכן אמא שלי נפטרה וגרתי עם אבא שלי, חברה שלו ועוד 4 בנות שאינן אחיותי הביולוגיות. 2 אני לא מגיעה מרקע דתי ומפחדת שזה ישפיע איכשהו על מערכת היחסים אליה אכנס. אני חוזרת בתשובה ויודעת שבמקום שאני עומדת עכשיו אינני יודעת שום דבר וזה מדאיג אותי כי אינני יודעת אילו ערכים ואידיאלים להכניס הביתה. 3 יש לי שאיפות ומטרות בסיסיות (חינוך ילדים לערכים ומצוות זו דוגמא לאחת מהן) שאינני יודעת כיצד לממש אותן.
תשובה: את צריכה להכיר ולהיות קרובה לצעירה דתית שמגדלת משפחה - גם כדי להכיר מקרוב כיצד מתנהל בית יהודי וגם כדי שהיא תייעץ ותכוון אותך. לבת אחרת בגילך יש בית ויש אמא שמעניקה את ההדרכה הזאת באופן טבעי, את צריכה למצוא מי שתמלא את התפקיד הזה. תוכלי למצוא דמות כזאת אם תלכי לשיעורים של רבניות במדרשות לבנות. או כשתכירי רבניות או נשים דתיות בקהילה דתית בעיר או ביישוב דתי. אני מברך אותך שתזכי להקים במהרה בית בישראל
שאלה: אבלות: אני אבלה על אבי שנפטר לפני כחודשיים אני רשומה להולמס פלייס(ספורט) נשאלת השאלה האם אני יכולה להשתתף בשיעורי זומבה - ספורט שהינו ריקוד לצלילי מוזיקה
תשובה: יש מתירים להתעמל עם מוזיקת רקע בשנת אבל מפני שהמטרה היא לשמור על הבריאות. אבל כאן זו לא מוזיקת רקע אלא ריקוד ממש. הדבר לא מתאים לשנת אבל. את יכולה להשתתף בחוגי התעמלות אחרים.
שאלה: שיחה של אישה: הרב, רציתי לדעת מה המקורות המתירים והאוסרים שיחה של אישה בבית כנסת מול קהל של גברים ונשים. כמו כן אשמח לדעת מהם הסיבות לכל צד בהלכה, וכן לדעת מה נהוג היום. איתן
תשובה: נושא אמירת דבר תורה על ידי נשים הוא נושא מורכב. שהלא מחד אין איסור לגבר לשמוע אישה מדברת, ובפרט אין איסור בדברי תורה. ואנו שומעים נשים דוברות בכל מקום, ולמה דווקא בדברי קודש יגרע חלקן? אולם מאידך רבו בדורות הקודמים פורצי גדר שאינם מחויבים להלכה, ובמסגרת פריצת המסגרות זלזלו גם בגדרי ההפרדה הנצרכת בתפילה. ועל מנת להבדיל בין הנאמנים להלכה לאלו שאינם, יש מקום לגדור גדרים מעבר להלכה הפשוטה בנקודה זו. כך למשל הרב משה פיינשטין (באגרות משה חלק או"ח ה  סימן יב) התיר לאשה לומר דבר תורה מחוץ לבית הכנסת, ואסר בבית הכנסת עצמו. ונראה מדבריו שאין בכך חילוק הלכתי, ואם היה בכך איסור הלכתי ממש (כמו חשש להרהור או בעיית צניעות)   אין בכך הבחנה בין בית הכנסת למחוצה לו. אלא שבמקומו של האגרות משה היה חשש גדול להתיר בבית הכנסת, ומאידך לא היתה סיבה לאסור מחוצה לו. לכן אין לשאלה זו תשובה חד משמעית, והיא משתנה מקהילה לקהילה. עצתי היא שרב הקהילה יכריע בדבר לאותו ציבור. אם התרשמותו היא שיש כאן נסיון לפרוץ את גדר ההלכה, ורצון השואלים הוא לשנות את התפילה (תחילה בדבר המותר, על מנת שאחר כך ישנו את התפילה במקומות אסורים)   טוב יעשה הרב אם ימנע את הדבר בדרכי נועם. אולם אם התרשמותו שיש במקומו קהל אנשים הרוצים לעבוד את ה, גברים ונשים, וכל כוונתם לשם שמים   במקרה כזה עדיף שלא יאמר כפרעה "לכו נא הגברים ועבדו את ה ", אלא כתשובת משה: "בבנינו ובבנותינו". וכמובן מתוך יראת ה  אמיתית, ובלבוש צנוע ומכובד. התשובה ניתנה ע"י הרב בני הולצמן
שאלה: הלוואה: ישנו אתר באינטרנט שנקרא בלנדר זהו אתר פיננסי שעוסק במתן הלוואת האתר קם עקב הרבית הנמוכה במשק וגם מאפשר לאנשים לקבל הלוואות בריביות יותר אטרקטיביות מהבנקים ברצוני לשאול האם מותר להיות פעיל במתן הלוואת שכן ההלוואה ניתנת בריבית כמו בבנק
תשובה: באופן אישי אני מציע לך להזהר מעסקאות מפוקפקות. באופן הלכתי אם יש היתר עסקא כדין אפשר לעשות הלוואות בריבית.
שאלה: פוריות: כבוד הרב שאלתי קצת מוזרה,אך בכל זאת שאלתי. השאלה שלי היא בנושא פוריות: אנו שומרי נידה ומתכננים הריון, בזמן שמירת הנידה, אם היה גירוי כלשהוא אצל בעלי האם זה יכול לפגוע בסיכויים להרות לבן. כלומר הבנתי שהזרעים הזכריים מהירים יותר ונמצאים ראשונים. ואם היה גירוי כלשהו בטעות האם ייתכן שחלקם יצאו בלי רצון? עוד לפני קיום יחסי אישות? אנו מעוניינים בבן.
תשובה: "אלה בני לאה אשר ילדה ליעקב בפדן ארם, ואת דינה בתו" כותב רש"י: אלה בני לאה, ואת דינה בתו - הזכרים תלה בלאה והנקבות תלה ביעקב, ללמדך אשה מזרעת תחלה יולדת זכר, איש מזריע תחלה יולדת נקבה. על מאמר זה יש פרושים רבים מאוד. אין שום דרך פעולה שיכולה להבטיח לידת בן זכר. תתכוננו לבן או לבת באותה מידה. תתפללו שהלידה תעבור ב ותודו לד  בשמחה שאתם זוכים לזרע של קיימא. לא כל זוג זוכה לכך!!!
שאלה: פוריות: כבוד הרב,שאלה נוספת: אנו מתכננים הריון. לאחרונה היו הרבה נושאים סביבתיים שהפריעו לי כמו ריח מנגלים,ריח זפת סלילת כביש,ריח ממפעל פלסטיק, וריח מרכב חדש שכור ששכרנו וזה לאורך מספר ימים,בית שביקרנו שנמצא ליד חממות שריססו. חודשי הקיץ החמים.אני מודאגת לגבי האם זה יכול היה לפגוע חלילה באיכות הזרע? כל המיקרים האלו קרו בתקופה האחרונה דווקא. מה לעשות לחכות לחידוש הזרע(חודשיים-שלוש)? סליחה
תשובה: שאלה זו צריך להפנות לרופא. אני לא מכיר בהלכה התייחסות להשפעות כאלה על איכות הזרע. בעלך מחוייב במצוות פרו ורבו ואין לו היתר להמתין סתם ולהמנע מהריון.
שאלה: אמונה: 1.רציתי לשמוע אולי הרחבה בעניין "צדיק ורע לו", אני יודעת שהכוונה היא במובן החומרי, עולם הזה, אבל אני רוצה לשאול, הרי אנחנו בני אדם ומטבענו יש לנו רצון גם לטוב רוחני כמובן, אך גם לחומרי, ואנחנו רוצים טוב (אני מדברת לפחות בשם עצמי) גם בעולם הזה וגם בעולם הבא. ומתוקף קטנות האדם שרוצה את הטוב גם בעולם הזה, אני שואלת למה יש צדיק ורע לו? הרי אדם לא רוצה שיהיה לו חלילה רע, ומצד שני כן שואף להיות צדיק.
תשובה: מי שרוצה טוב חומרי לעצמו בעולם הזה אמנם איננו רשע, אבל הוא גם לא צדיק, הוא רחוק מלהיות צדיק. צדיק הוא מי שרוצה טוב לכולם. לשם כך הוא מוותר לגמרי על הטוב לעצמו. הטוב היחיד שהצדיק באמת רוצה לעצמו הוא רק הטוב הרוחני - להיות קרוב אל ד. את הטוב הזה הוא משיג בכך שהוא מבקש טוב לכל האחרים. לכן האדם הקטן (כפי שאת מציינת את עצמך) שרוצה טוב לעצמו איננו צדיק ואין סיבה שד  יתן לו רק טוב. הצדיק ממילא אינו רוצה טוב לעצמו. לא מפריע לו אם ד  מחסיר ממנו פרנסה או בריאות וכד  הוא מאושר בעצם קרבתו אל ד  ובעצם רצונו שד  יטיב לעולם כולו.
שאלה: אוריגמי בשבת: כבוד הרב אשמח לדעת האם מותר להתעסק באוריגמי בשבת? (אוריגמי זה שלל קיפולי נייר יפניים). וכן האם מותר לשחק בפלסטלינה בשבת? מראש והמשך יום טוב
תשובה: אוריגמי אסור משום עשיית כלי בשבת. פסלטלינה אסור משום ממרח.
שאלה: תורה ומדע: הרב שאלתי היא שאלה ספיציפית אשר בעזרתה אני מקווה להיכנס לשאלת תורה ומדע בתנך. כתוב בבראשית שמתושלח חי 969 שנים איך אנחנו אמורים להבין פסוק זה לאור המדע שיש לנו כיום שטוען שדבר זה הוא בלתי אפשרי? אני מכיר חמש תשובות לשאלה זו: 1.התורה היא האמת הנצחית שלנו ולכן אם היא אומרת משהוא - הוא האמת, ואם המדע אומר אחרת - המדע טועה. 2.אנחנו יודעים כיום מהמדע שפסוק זה אינו אפשרי וזוהי הוכחה שהתורה שקרית. 3.אין בעצם סתירה בין שניהם, צריך להסביר את התורה לאור המדע,ולכן אם מבחינה מדעית נכריע שדבר זה הוא בלתי אפשרי אז נצטרך להסביר פסוק זה לאור המדע. כלומר אם נכריע שבלתי אפשרי לחיות עד 969 אז נסביר את הפסוק בצורה אחרת ונטען שלזה התורה התכוונה. 4.אין סתירה בין שניהם התורה היא האמת וגם מבחינה מדעית אפשר להסביר כל דבר בתורה. באמת מצאתי ספר של פרופסר למדעים שטוען שאפשר להסביר מבחינה גנטית איך זה אפשרי שמתושלח חי לכל כך הרבה זמן 5.אין שום קשר בין תורה לבין מדע שניהם מתארים ורואים את העולם במשקפיים שונים. התורה והמדע מתייחסים לנושאים שונים, כשאיש מדע שואל כמה זמן חי מתושלח זו שאלה שונה מאיש תורה ששואל כמה זמן חי מתושלח.התורה אינה ספר מדעים ולכן כאשר התורה אומרת לנו שמתשולח חי 969 שנים לא מעניין אותה כרגע כמה זמן הוא חי מבחינה מדעית אלא כמה זמן הוא חי מבחינה תורנית (האתגר עכשיו יהיה לגלות מה זה אומר חי מבחינה תורנית ) אלו הגישות שאני מכיר אשמח אם הרב יוכל לעלות עוד גישות אם יש כאלו שבהם אפשר ליישב את שאלתי. ואשמח לתשובה איך הרב מכריע בשאלתי ובאיזו גישה הוא מאמין. מראש
תשובה: התורה לא תכתוב שקרים, ואם המדע טוען שזה לא אפשרי יש אפשרות להסביר זאת כמשל כפי שכתבת באפשרות 5. אלא שהמדע הוא לא משהו מוחלט יתכן שעוד מאה שנים יגידו אחרת, לכן קשה לבנות עליו באופן מוחלט. אני גם לא יודע מהיכן מסקנתך שהמדע טוען שזה לא אפשרי. עד כמה שאני יודע כבר עשרות שנים יושבים צוותי מחקר ומנסים לפצח את סוד הזיקנה ולהאריך את תוחלת החיים. חכמי ישראל לדורותיהם תפסו את הכתובים במקרה הזה כפשוטם שאכן מתושלח וחבריו חיו מעל 900 שנה. אפשרויות נוספות: רמבן-האטמוספירה של העולם השתנתה פעמיים מאז הבריאה אחרי המבול ואחרי דור הפלגה. המדע לא מכיר אטמוספירה זו והוא צודק שבתנאים הנוכחיים זה בלתי אפשרי. רמב"ם- רק 10 האנשים המצויים בתורה חיו מעל 900 כל השאר חיו כמו היום, וזה היה דרך נס כדי שהניסיון האנושי יעבור עד שהאדם ילמד לתעד ולהעביר מדור לדור.
שאלה: צניעות עם הבעל: התחתנתי לפני חודשיים.בע"ה בשבוע הבא ניסע לנפוש בצימר.שאלתי היא, האם מותר לי ולבעלי לבלות בג קוזי ביחד? (עם בגדים כמובן.)
תשובה: כמו שמותר לזוג להיות יחד אפשר גם בג קוזי. לעיתים יש הבדלים בתחושת הצניעות: אחד מבני הזוג מרגיש רצון רב יותר לחוויות גופניות, השני מרגיש לא נוח בדברים אלו. ההלכה מתחשבת גם בצרכי היצר, לאפשר בדיעבד מעשים קצת פחות ראויים בין איש ואשתו, מחשש לתוצאות גרועות יותר. לכן חשוב מאוד שתהיה על כך הסכמה מלאה ורגישות בין בני הזוג. התעלות בקדושה צריכה להיות מתוך התחשבות ורגישות הדדית. קשר גופני בין בני זוג יכול להביא ל- קידוש החומר. כאשר העונג הגופני מתעלה לחיזוק הקשר והאהבה בין השניים. חוייה של חיבור גופני יכולה להיות השלמה לחיבור רגשי - רוחני, זהו רגע של איחוד שמחובר לקודש. כדי להגיע לכך צריך שכל החיים שלפני ואחרי יהיו מלאים ברגישות והתחשבות, בהערכה ונתינה בין בני הזוג. בנסיבות כאלה אין צורך בריגושים גופניים אחרים שמעוררים את היצר. מפני שנוצר קשר עדין וקרוב - שהוא עצמו מבטא שיא של חיבור גוף ונפש. נראה לי שקשה להגיע לקשר כל כך עמוק וחזק תוך חודשיים. אבל אני מסמן לכם כיוון ומאחל לכם שתגיעו לכך במהרה.
שאלה: התרת נדרים: אני רוצה לעשות התרת נדרים על נדר שנדרתי. רציתי לדעת שתי דברים : א. אם מספיק שיהיו שלושה הדיוטות? ב.אם כשאני מפרט את הנדר אני צריך לומר מדוע נדרתי אותו? ג. מה נוסח התרת הנדרים שאני צריך לעשות? ב מראש
תשובה: התרת נדרים שלפני ראש השנה נעשית בפני כל שלשה, אבל התרת נדר מסוים צריכה להיעשות אצל תלמיד חכם בפניו צריך גם לפרט את הנדר. תפנה אל רב והוא יסייע לך.
שאלה: טיהור הבית: הייתי אצל רב טוב ונודע שציין כי יש לטהר את הבית שלי בשטיפתו במיי ים אחרת כל מי שיתחתן יתגרש ( זאת הוא ציין על סמך גם מידע שנתתי לו שהבית שלי שהוא בית הוריי נקנה מ.).נוסף לזאת גם בעניין זוגיות שאלתי והוא אמר לי לקרוא משהו. שני הדברים הללו של שטיפת הבית וקריאה לשם זיווג, נעשו אך כשחזרתי לרב הוא אמר שצריך היה לשטוף ולקרוא בו זמנית ולא לחוד. לא יכולתי לדעת את זה ועשיתי את הדברים בנפרד. זה לא כזה קל ופשוט לשטוף שוב(הבאת אספקת מים מהים וריח חריף ורע של מלח בבית וזאת ועוד גם שהבית קטן) אני ממש מיואשת יודעת ולא יודעת מה לעשות גם ככה נושא הזיווג קשה ולא מסתדר ואף אחד לא נשוי ה ואני ואחיותיי גדולות ולא נשואות ויש הרבה סבל ועצב של הוריי. הפחד תמיד מנהל אותי ובגלל זה לא מתקדמת בשום תחום וכעת אני עוד יותר פוחדת שכשאתחתן אתגרש חס וחלילה,ובשונה מגבר לבחורה זה הכי נורא ועוד עם הגיל. והאופי שלי לא אוכל לשאת זאת. השאלה שלי היא מה לעשות אפילו שאכיר מישהו בעתיד,זה לא יהיה כדאי בגלל האנרגיה של הבית, או שזה לא תקף עד כדי כך וכן ניתן להכיר מישהו ו כשמחליטים להתחתן זה תקף? כמו כן מה אוכל לעשות כדי לפתור את הבעיה?
תשובה: העצה לשטוף את הבית במי ים לא כתובה בהלכה. אני לא מכיר מקורות שאומרים דברים כאלה. אני משער שהרב הדריך אותך על פי דברים שמוכרים לו. לי אין מה לומר בנושא. הלכת אל רב לבקש עצה, יש לך קשיים למלא את העצה - נראה לי שנכון להמשיך את הקשר עם הרב שלך ולבקש ממנו פתרונות לקשיים שהתעוררו. אני מברך אותך בזיווג הגון במהרה ובזרע של קיימא בשמחה וברכה. אולי צריך כיוון נוסף להתמודד עם הלחץ והקשיים - לפנות לטיפול רגשי כלשהו?
שאלה: שינוי נטייה מינית: אני מצטט התכתבות בין תלמיד לרבו: " מזמן לא כתבתי, אבל בזמן האחרון חזרתי לשימוש באינטרנט, לא דברים רעים אבל משחקים כדי להעביר את הזמן (למשל בחיים האמיתיים אני חשוב כמת,ובמשחק אחד הצלחתי כמעט ליהיות ראש עיר). יש לי שאלה קשה שמקוננת בלבי יותר מדי זמן. אני מבקש שתענה לי תשובה ברורה. הרבה פעמים למדנו ביחד, שאלתי אותך אין ספור שאלות בכל מיני תחומים, שמירת שבת, כשרות,כיבוד הורים ומורים,פרקי תהילים,פרשת שבוע, ותכלה היריעה אם אמשיך לפרט את הרשימה הארוכה. בכל תחום, בכל עניין, ענית לי כמו מכונת ירייה, הסברת את הנושא, הבאת את הדעות השונות, וכל זה בעל פה. כן, היו פעמים שעיינו ביחד בספרים, אבל מימיי "לא לנתי בלא תשובה", ואפילו את השיחה היינו מנתקים רק אחרי שהכל היה ברור. בכל דבר חוץ מ.זה, ועל זה השאלה שלי: 1)האם ניתן לשנות נטייה? (כבר ענית והסברת שכן ואני מקבל את התשובה, אז אל תתמקד בזה 2) איך עושים את זה???????????????? למדת בישיבה 10 שנים, אתה בעולם התורה לפחות 30 שנה, ואתה בא להגיד שאין משהו על זה ביהדות? כלום? במסכת ברכות נותנים כישוף כדי לראות שדים. לראות שדים, שתאמין לי שאפשר ואף עדיף לחיות בלי זה, מופיע בגמרא, ונושא כל כך מהותי שרבים חללים הפיל, אם זה קרבנות מסכנים ואם זה אלה שמתמודדים יום יום ונגזר עליהם למות לבד בלי אשה וילדים, אין כלום? אין "מאן דבעי לשנויי נטייתה, יזיל לאתרא ד. ויאמר תהילים ד. ויעשה. ושב ורפא לו", תאמין לי חפשתי. 3) קצה החוט היחיד שמצאתי זה "משביעו רעב, מרעיבו שבע" והרמב"ן על הפסוק "למען ספות הרווה את הצמאה", בספר דברים, והרמב"ם על תיקון המידות שבהתחלה צריך לנהוג בקיצוניות ואז לחזור לאמצע. מה שהבנתי מזה, שניתוק מהתאווה יכולה להרוג את היצר. ניסיתי לנהוג בקיצוניות, לא לראות שום מראה גם אם הוא מותר מן הדין,עד שיעבור. אם היה לי את הכח להתמיד בהנהגה זו, ברור לי שהיה מצליח, אבל אין מה לעשות, אני לא על אי בודד. תמיד יש קולות שאסרתי על עצמי שחודרים מבחוץ ומבפנים, לפעמים באים משפחה, והשעמום וחוסר הצלחה בלימוד השיבו אותי לאינטרנט, שבו לפעמים יש תמונות מותרות מן הדין, אבל לא בשבילי. אז אני שואל שוב: מדוע אין תשובה ברורה בנושא זה, והאם לך יש תשובה." אני צריך כמה שיותר תשובות של כמה שיותר רבנים. חשוב להדגיש שאני מבקש תשובה יהודית, מהמקורות, ולא הפנייה לפסיכולוג. "כן, ממ.אהה, 400שח בבקשה" לא פתר לי כלום,אוקיי?
תשובה: לך צר לי לאכזב אותך. 1. אם למדת איתי שנים רבות - נא תזדהה ותתקשר אלי ואל תתחבא מאחורי שאלה אנונימית. 2. אינני עונה לשום שאלה שמופנית לרבנים אחרים. הרי אם השואל יקבל כמה תשובות הוא חוזר לבחור במה שנוח לו. 3. אינני מבין מדוע נטיה מינית שונה מצבע עינים או גנים או פגם גנטי או כל דבר שאיתו נולדנו. כדברי המשנה במסכת אבות "על כורחך אתה נולד" שמשמעותה עם כל מה שאיתו באתה לעולם החל מתכונות הגוף והנפש וכלה בנתונים משפחתיים חברתיים וכד. כולם הם נתוני הפתיחה שלנו ואיתם עלינו להתמודד במשך 120 שנה של "על כרחך אתה חי" ועד שמגיע "על כרחך אתה מת" ונותן דין וחשבון מה עשית עם הנתונים האלו בשנים אלו. ובהצלחה דוד לוי
שאלה: בעיית קשב וריכוז בתפילה: כבוד הרב שאלתי קצת מוזרה. הידוע שיש להתפלל בכוונה תחילה, להבין כל מילה שנאמרת ולהתכוון בתפילה לכל משמעותיה. אך בגלל בעיית "קשב וריכוז" אצלי, אני לפעמים מתעופפת עם מחשבות. וזה קורה גם בתפילה. האם כשאני שמה לב שקראתי מסידור בירכתי - קראתי שורה ות "כשהתעופפתי" במחשבות, האם עליי לחזור על אותם השורות, על כל התפילה מהתחלה או לחילופין להמשיך הלאה בתפילה? מראש והמשך יום טוב
תשובה: חובת כוונה לכתחילה יש רק בפסוק ראשון של קריאת שמע ו ראשונה של עמידה. תעשי מאמץ גדול לכוון בשני מקומות אלו. אמנם חשוב להתאמץ לכוון בכל התפילה - אבל בשאר התפילה אם לא כוונת אין צורך לחזור. כיום מקובל שגם מי שלא כיוון בברכת אבות לא חוזר מפני שכולנו חלשים מאוד בכוונה. אם לא כיוונת בשמע תאמרי אחרי התפילה את הפסוק שמע ישראל. בכוונה. צריך לראות את עקר הכוונה של תפילת עמידה לא בפרוש המילים אלא בתחושה הכללית שאני עכשיו בדיבור אישי עם ד, הוא נמצא כאן עכשיו ביחד אתי. נראה שיותר קל יהיה לך עם הכוונה הכללית.
שאלה: חוב לקבלן שנפטר: אני חייבת כסף עבור עבודה שעשה לי קבלן ערבי בבית הוא לא סיים את העבודה ואני חייבת לו עדיין 4000 ש"ח שהוצאות עבור העבודה שנותרה הם בערך 2000 ש"ח יש לו אשה וילדים אני מתכוונת להביא אדם שיסיים לי את העבודה ולשלם לו ואת היתרה אני יאתר את משפחתו ויתן להם האם כך אני צריכה לפעול. מחכה לתשובה.
תשובה: כך צריך לנהוג בלי קשר לשאלה אם הקבלן ערבי או יהודי.
שאלה: תפילת מנחה: כבוד הרב אנו מתפללים במניין מצומצם וביום שישי לקראת תפילת מנחה היינו חמישה מתפללים מתוך ידיעה ברורה כי לתפילת ערבית יהיה לנו מניין בוודאות. השקיעה הייתה בשעה 18:03 ובשעה 17:53 החלטנו להתפלל מנחה (יחיד ) על מנת לא לפספס את השקיעה ולאחר מכן לערוך את קבלת שבת במועדה. אחד המתפללים מסר לנו כי יש הלכה המאשרת תפילת מנחה עד 15 דקות אחרי השקיעה, ולשאלת מועד קבלת שבת לא הייתה לו תשובה. שאלותי הם: א. האם מותר להתפלל מנחה אחרי שקיעה בכול יום ובדאי ביום שישי. ב. האם ניתן לקבל את השבת לאחר השקיעה ועד מתי. לתשובותיך אודה.
תשובה: נהגתם נכון! אמנם ביום חול רגיל אפשר להתפלל מנחה מעט אחרי השקיעה. אבל בשבת ראוי להתפלל כך שתסיימו(!) את התפילה לפני השקיעה בגלל "תוספת שבת" עקרון שקובע שיש לקבל את השבת מבעוד יום. לכן גם אם מתארגן מניין למנחה ביום שישי אלא שהוא מתעכב - ראוי להתפלל יחיד ולקבל תוספת שבת. יש בענין עוד אפשרויות עיין בקישור (סעיף ה)
שאלה: ניכוש עשבים בשביעית: האם מותר, בשביעית, לנכש ביד עשבים שוטים בגינת נוי כשהכוונה היא לנוי בלבד?
תשובה: מותר בתנאים מסוימים - עיין פירוט בקישור
שאלה: כללי: יש לי 3 שאלות. מנהגי כמנהג הספרדים. א. האם ספרדים השומעים קריאת בתורה בשבת בהגייה תימנית לא יוצאים ידי חובה? ב. האם מותר להשתמש במטרפה בשבת(לצורך הכנת תיבול לסלט)? ג. ידוע לי על מנהג של הספרדים שהוא לא הלכתי, המייעץ לא לאכול דג עם גבינה, האם בתור ספרדי, אם אני לא מקיים מנהג זה אני עובר איסור "אשר יורוך" שהוא מדאורייתא? או שמא איסור זה כוונתו רק לתקנות או גזירות שנקבעו ע"י חכמים (דרבנן)?
תשובה: א. ספרדים השומעים קריאת התורה בהגייה תימנית יוצאים ידי חובה. ב. מותר להשתמש במטרפה לצורך הכנת טיבול הכוונה שמערבבים בעזרתה נוזלים שונים להכנת טיבול. ג. יש ספרדים הנוהגים שלא לאכול דג עם גבינה אבל בהחלט זה לא מנהג מחייב. לכן אם אינך רוצה לנהוג כך אינך חייב. ברכה והצלחה. ירון דוראני.
שאלה: עציץ פרחים בשמיטה: יש לנו גינה שהיא מעין מרפסת גשר (כלומר לא ממש בקרקע, אלא מבנה מוגבה), לא מקורה, עומק האדמה כמטר וחצי. לפני ראש השנה שתלנו שיחי פרחים בתוך כדים. כעת נשבר אחד הכדים, אך השיח עצמו עוד קיים. האם מותר לי להעביר אותו עם האדמה לכד אחר או שעליי להשליך אותו בצער רב ולחכות לשנה הבאה?
תשובה: כל מה שאינו מקורה לא יכול להיות לו דין מצע מנותק. נראה לי שאינך יכול לשתול את השיח בכד אחר שנמצא במקום הזה.
שאלה: שמירת שבת תחת נדר: בזמן מבצע צוק איתן אחי לחם בעזה וכתוצאה מלחץ נפשי ודאגה אני זוכרת שרציתי להבטיח שאשמור שבת. אני בודאות זוכרת שהבטחתי לשמור במשך 2 חודשים אך בראש שלי קיים גם זיכרון שרציתי לשמור לחצי שנה אבל אני לא מצליחה לזכור אם אכן הבטחתי או שאמרתי לעצמי לא להבטיח דבר כזה מאחר ולא בטוח שאצליח. מאז סוף המבצע אני שומרת שבת (כבר 3 חודשים) ודי קשה לי. האם יש דבר לבטל את ההבטחה בלי לערב עוד אנשים? הבנתי שבכלל אי אפשר לנדור על שמירת שבת כי זו בעצם חובה של כל יהודי. מה זה אומר? שהנדר שלי לא נחשב?
תשובה: לך שאלת חכם חצי תשובה - חובה על כל יהודי לשמור תמיד כל שבת. זו החובה החמורה ביותר המוטלת על יהודי ואם אינו מקיים אותה ביודעין אז הוא אינו ממלא את תפקידו בעולם הזה (וכאילו מיותר). המשמעות של מי שנודר לשמור שבת, במשך חצי שנה - שבכל מעשה בו הוא מחלל שבת באותה חצי שנה הוא עובר שתי עבירות 1. חילול שבת - העבירה החמורה ביותר. 2. הפרת נדרו - עבירה חמורה נוספת. יש בכך גם בעיה מוסרית - הרי אדם בדרך כלל נודר בעת צרה כדי שה  יציל אותו או את אחיו והסיבה שהוא עושה זאת בנדר ולא באמירה היא כדי לחייב את עצמו שהתחייבותו רצינית. ואחרי שהוא ניצל אם הוא בא להתיר את נדרו (בנדר שניתן להתיר) הרי הוא כאילו אומר שהקב"ה  נתן  ואני לא משלם. לכן גם אם היה מדובר בנדר שניתן להתירו, אני מציע שאחרי שאחיך חזר ב לא להתיר את הנדר. סיכום בשום מקרה לא ניתן להתיר נדר לשמור שבת וחובה לשמור שבת. דוד לוי 098987548
שאלה: כשרות: ביצה שבושלה בסיר בשרי חמין.למרות שלא נשברה האם הופכת לבשרית?
תשובה: כתוב בשו"ע חלק יור"ד בסימן פט סעיף ג אכל תבשיל של בשר, מותר לאכול אחריו תבשיל של גבינה  והנטילה ביניהם אינה אלא רשות. (ויש מצריכים נטילה) (שערים והגהות ש"ד). אבל אם בא לאכול הגבינה עצמה אחר תבשיל של בשר, או הבשר עצמו אחר תבשיל של גבינה, חובה ליטול ידיו. הגה: ושומן של בשר, דינו כבשר עצמו (רשב"א סימן ש"י ומרדכי והגהת ש"ד). ונהגו עכשיו להחמיר שלא לאכול גבינה אחר תבשיל בשר, כמו אחר בשר עצמו, ואין לשנות ולפרוץ גדר (ארוך וב"י). מיהו אם אין בשר בתבשיל, רק שנתבשל בקדירה של בשר, מותר לאכול אחריו גבינה (שם), ואין בו מנהג להחמיר. וכן נוהגין לאכול בשר אחר תבשיל שיש בו גבינה או חלב, מיהו יש ליטול ידיו ביניהם, ואפילו לא יאכל בשר ממש רק תבשיל של בשר אחר תבשיל של גבינה, אם נגע בהן בידיו (בשערים והג"ה שערי דורא). שמש המשמש בסעודה ונוגע באוכלין, אינו צריך נטילה, דלא הצריכו נטילה רק לאוכלים (ב"י בשם רש"י). עד כאן דברי השו"ע לכן צריך לחכות זמן שמחכים בין בשר לחלב. ולמרות שהשו"ע אינו פוסק כך, המנהג של הספרדים הוא לחכות 6 שעות כפי שכתב הרמ"א